พรูเด็นเชียล ออก เงินออมกึ่งบำนาญ
พรูเด็นเชียลออกพรูซิเคียวร์ ลิฟวิ่ง เงินออมกึ่งบำนาญ
13 ธ.ค. 2553

พรูเด็นเชียลออกพรูซิเคียวร์ ลิฟวิ่ง เงินออมกึ่งบำนาญ
นายบินายัค  ดัตตา กรรมการผู้จัดการ บริษัทพรูเด็นเชียล ประกันชีวิต (ประเทศไทย) เปิดเผยว่า บริษัทฯ ได้จับมือกับธนาคารยูโอบี ออกกรมธรรม์ใหม่ล่าสุด“พรูซิเคียวร์ ลิฟวิ่ง” (PRUsecure living) แบบประกันภัย   ออมทรัพย์ระยะสั้น ที่ให้ความคุ้มครองชีวิตในระยะยาวพร้อมผลตอบแทนที่คุ้มค่า เพื่อตอบโจทย์ความต้องการของลูกค้าที่ต้องการความมั่นคงในชีวิตและเป็นการเตรียมความพร้อมสำหรับวัยเกษียณ 
สำหรับ พรูซิเคียวร์ ลิฟวิ่ง (PRUsecure living) ชำระเบี้ยฯ ระยะสั้น 8 ปี คุ้มครองถึงอายุ 75 ปี พร้อมรับเงินคืนทุก 2 ปี ตั้งแต่สิ้นปีกรมธรรม์ที่ 2 ถึงอายุ 59 ปี โดยรับเงินคืนปีละ 5% ของทุนประกันภัย และเมื่ออายุ 60 ปี 65 ปี และ 70 ปี รับเงินคืนครั้งละ 25% ของทุนประกันภัย และรับเงินคืนอีก 100% ของทุนประกันภัยเมื่ออายุครบ 75 ปี รวมรับเงินคืนตลอดสัญญาสูงสุดถึง 270% ของทุนประกันภัย ทั้งนี้ขึ้นอยู่กับอายุของผู้ขอเอาประกันภัย พร้อมรับความคุ้มครองกรณีเสียชีวิต รับเงินชดเชยค่าสินไหมทดแทนไม่น้อยกว่า 100% ของทุนประกันภัย รับประกันภัยช่วงอายุ 20 - 55 ปี ทุนประกันภัยขั้นต่ำ 50,000 บาท 
นอกจากนี้ ผู้เอาประกันภัยที่มีช่วงอายุ 20 – 51 ปี สามารถนำเบี้ยประกันภัยคุ้มครองชีวิตมาใช้เป็นสิทธิประโยชน์ทางภาษีสูงสุดไม่เกิน 1 แสนบาทต่อปีโดยเป็นไปตามเงื่อนไขของกรมสรรพากร